
Изх. №  92-797/01.09.2017 г.	    
	    ДО
	    Г-ЖА ВЕСЕЛА КАЛЪЧЕВА 
	    ИЗПЪЛНИТЕЛЕН ДИРЕКТОР НА 
	    БЪЛГАРСКА АСОЦИАЦИЯ ПО
	    ИНФОРМАЦИОННИ ТЕХНОЛОГИИ
	    бул. „Драган Цанков“ № 36
	    Интерпред, офис 339Б
	    гр. София 1040
	    ел. поща: bait@bait.bg


ОТНОСНО: Представяне на ценови стойности за осъществяване на дейностите по обществена поръчка с предмет: „Изготвяне на доклади с разработени дългосрочни и средносрочни прогнози за развитието на пазара на труда и бъдещото търсене и предлагане на труд в България” по проект BG05М9ОР001-1.007-0001 „Повишаване ефективността на провежданата политика по заетостта” по ОП РЧР (2014-2020), Обособена позиция № 2: „Разработване и поддържане на уеб-базирана информационна система за представяне на прогнози за развитието на пазара на труда“
	

УВАЖАЕМА ГОСПОЖО КАЛЪЧЕВА,

Във връзка с изпълнението на проект BG05М9ОР001-1.007-0001 „Повишаване ефективността на провежданата политика по заетостта” по ОП РЧР Министерството на труда и социалната политика (МТСП) планира да възложи обществена поръчка по реда на Закона за обществените поръчки (ЗОП) за избор на изпълнител за разработване и поддържане на уеб-базирана информационна система за представяне на прогнози за развитието на пазара на труда.
В изпълнение на чл. 44 от ЗОП, МТСП провежда пазарни консултации във връзка с описаните по-горе дейности за определяне на пазарната стойност на планираните дейности. Предоставените ценови стойности са с индикативен характер и не са обвързващи в случай на последващо участие при реализиране на обществена поръчка по реда на ЗОП. Ценовите стойности за описаните дейности следва да бъдат представени в срок до 12 септември 2017 г. в Министерството на труда и социалната политика, на адрес: гр. София 1051, ул. ‚Триадица“ № 2 на вниманието на г-н Искрен Ангелов – началник на отдел „Активна политика на пазара на труда“, дирекция „Политика на пазара на труда и трудова мобилност“ и на ел. адрес: iangelov@mlsp.government.bg. Цялата информация относно провеждането на пазарното проучване е достъпна на следния интернет адрес: http://profile.mlsp.government.bg.  
С оглед на гореизложеното и с цел получаване на оптимален брой индикативни оферти, моля да информирате членовете на Българска асоциация по информационни технологии за провеждането на пазарното проучване.

ПРИЛОЖЕНИЕ: Техническа спецификация.

      	    	                                     

	                              МИНИСТЪР:

		                       БИСЕР ПЕТКОВ  /П/ -  чл. 2, ал. 1 от ЗЗЛД  

